สรุป 7 วันอันตรายปีใหม่ 57 ตาย 366 ราย ใกล้เคียงปีที่แล้ว
สรุปตัวเลข 7 วันอันตราย รวม 7 วัน เกิดอุบัติเหตุ 3174 ครั้ง เสียชีวิต 366 คน บาดเจ็บ 3345 คน ซึ่งจำนวนครั้งผู้เสียชีวิตและบาดเจ็บใกล้เคียงกับปีที่แล้ว3 ม.ค. 2557 - รายงานว่าศูนย์อำนวยการป้องกันและลดอุบัติเหตุทางถนนช่วงปีใหม่ โดยกรมป้องกันและบรรเทาสาธารณภัย รวบรวมสถิติอุบัติเหตุทางถนนประจำวันที่ 2 มกราคม 2557 วันสุดท้ายของการรณรงค์ ปีใหม่สัญจร ปลอดภัย ร่วมใจลดอุบัติเหตุ โดยเกิดอุบัติเหตุ 283 ครั้ง ลดลงจากปีก่อน 10 ครั้ง คิดเป็นร้อยละ 3.41 มีผู้เสียชีวิต 32 คน ลดลงจากปีก่อน 2 คน คิดเป็นร้อยละ 5.88 บาดเจ็บ 304 คน เพิ่มขึ้นจากปีก่อน 11 คน คิดเป็นร้อยละ 3.75 สาเหตุที่เกิดอุบัติเหตุสูงสุด คือ เมาสุรา ขับรถเร็วเกินกำหนด ยานพาหนะที่เกิดอุบัติเหตุสูงสุด คือ รถจักรยานยนต์ รองลงมา คือ รถกระบะสำหรับยอดรวม 7 วัน (27 ธ.ค. - 2 ม.ค.) เกิดอุบัติเหตุสะสม 3174 ครั้ง เสียชีวิต 366 คน บาดเจ็บ 3345 คน ซึ่งถือว่าจำนวนใกล้เคียงกับสถิติปีก่อน สาเหตุ และปัจจัยเสี่ยงเกิดจากเมาแล้วขับ ขับรถเร็ว และกลุ่มวัยทำงาน ถือเป็นกลุ่มที่ประสบอุบัติเหตุมากที่สุด อย่างไรก็ตาม ศปถ. จะกำหนดมาตรการคุมเข้มพฤติกรรมเสี่ยงของผู้ขับขี่อย่างเข้มงวด ให้ความรู้ ความเข้าใจเกี่ยวกับมาตรการ บทลงโทษรณรงค์ให้ตระหนักในการใช้รถใช้ถนนอย่างปลอดภัย
สรุปตัวเลข 7 วันอันตราย รวม 7 วัน เกิดอุบัติเหตุ 3174 ครั้ง เสียชีวิต 366 คน บาดเจ็บ 3345 คน ซึ่งจำนวนครั้งผู้เสียชีวิตและบาดเจ็บใกล้เคียงกับปีที่แล้ว3 ม.ค.
7 วันอันตราย 2557,คมนาคม,อุบัติเหตุ